**LĪGUMS**

**Par sporta preču piegādi Daugavpils pilsētas Sporta pārvaldes vajadzībām**

Daugavpils 2015.gada 24.novembrī

**Daugavpils pilsētas Sporta pārvalde**, reģistrācijas Nr.90000399043, Stacijas iela 47a, Daugavpils, LV-5401, turpmāk saukta PASŪTĪTĀJS, tās **vadītāja Mihaila Jenbajeva** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “SPORTA SISTĒMAS”** reģistrācijas Nr.40003569749, Papeļu iela 4A, Ikšķile, Ikšķiles novads, LV-5052, turpmāk saukta PIEGĀDĀTĀJS, tās **valdes locekļa** **ar tiesībām pārstāvēt kapitālsabiedrību atsevišķi Artūra Apiņa** personā, no otras puses,

pamatojoties uz Daugavpils pilsētas domes iepirkuma komisijas 2015.gada 13.novembra lēmumu (iepirkumu komisijas sēdes protokols Nr.4) iepirkumā “Sporta preču piegāde Daugavpils pilsētas Sporta pārvaldes vajadzībām”, identifikācijas Nr.DPD 2015/129, noslēdza šādu Līgumu:

**1.Līguma priekšmets**

1.1.PASŪTĪTĀJS pieņem un apmaksā, bet PIEGĀDĀTĀJS piegādāPASŪTĪTĀJAM sporta preces (turpmāk – PRECES), saskaņā ar iepirkuma tehnisko specifikāciju (*pielikumā*), iesniegto tehnisko piedāvājumu (*pielikumā*), šajā līgumā noteiktajā kārtībā un termiņos.

**2.Pasūtītāja tiesības un pienākumi**

2.1.PASŪTĪTĀJU uz līguma darbības termiņu pārstāv: Jānis Buļs, mob.tālr.: [..].

2.2.PASŪTĪTĀJS ir tiesīgs veikt kontroli par šī līguma izpildi, pieaicinot speciālistus un ekspertus, pieprasot un saņemot ar līguma izpildi saistītos dokumentus.

2.3.PASŪTĪTĀJAM nav pienākums iegādāties PRECES par visu līguma 5.2.punktā noteikto līguma summu vai iegādāties visas tehniskajā piedāvājumā norādītās PRECES.

2.4.PASŪTĪTĀJAM nepieciešamības gadījumā ir tiesības mainīt PRECES daudzumu, nemainot PREČU vienību cenas, ar nosacījumu, ka šo darbību rezultātā netiek pārsniegta šī līguma noteiktā līgumcena.

2.5.PASŪTĪTĀJAM ir tiesības nepieņemt PRECI, ja tā neatbilst tehniskā piedāvājumā norādītājam PREČU sortimentam vai aprakstam.

2.6.PASŪTĪTĀJS ir atbildīgs par savlaicīgu PREČU piegādes apmaksu saskaņā ar līguma nosacījumiem.

2.7.Ja PASŪTĪTĀJA vainas dēļ apmaksa par saņemto pasūtījumu netiek veikta līgumā noteiktā termiņā, PASŪTĪTĀJS maksā PIEGĀDĀTĀJAM līgumsodu 0.2% apmērā no noteiktajā termiņā neapmaksātās summas par katru nokavēto dienu, bet kopumā ne vairāk kā 10% (desmit procenti) no kopējās līguma summas. Līgumsoda samaksa neatbrīvo PASŪTĪTĀJU no līguma saistību turpmākas pienācīgas pildīšanas.

**3.Piegādātāja tiesības un pienākumi**

3.1.PIEGĀDĀTĀJU uz līguma darbības termiņu pārstāv: Artūrs Apinis, mob.tālr.: [..], e-pasts: [..].

3.2.PIEGĀDĀTĀJS ir atbildīgs par piegādājamo PREČU kvalitāti un to savlaicīgu piegādi saskaņā ar līguma nosacījumiem.

3.3.PIEGĀDĀTĀJS apliecina un sniedz tehniskā piedāvājumā minētajām PRECĒM garantijas laiku atbilstoši tehniskā specifikācijā minētajām prasībām.

3.4.Ja PIEGĀDĀTĀJA vainas dēļ PRECES netiek piegādātas (nodotas) līgumā noteiktā termiņā un apjomā, PIEGĀDĀTĀJS maksā PASŪTĪTĀJAM līgumsodu 0.2% apmērā no preces pasūtījuma summas par katru nokavēto dienu, bet kopumā ne vairāk kā 10% (desmit procenti) no kopējās summas. Līgumsoda samaksa neatbrīvo PIEGĀDATĀJU no līguma saistību turpmākas pienācīgas pildīšanas.

**4.Preču kvalitāte un apjoms**

4.1.PRECĒM – stienis, disks, iesildīšanās platforma – jābūt Starptautiskās svarcelšanas federācijas licencētām.

4.2.PREČU garantijas laiks ir noteikts tehniskajā specifikācijā.

4.3.Ja PASŪTĪTĀJS konstatē saņemtajām PRECĒM izgatavotāja pieļautus defektus (brāķi) vai PASŪTĪTĀJAM rodas pretenzijas par piegādātās PRECES kvalitāti, ko nebija iespējams konstatēt PREČU saņemšanas brīdī, vai piegādātās PRECES neatbilstību pavadzīmei, tad PASŪTĪTĀJS sastāda atbilstošu aktu un 2 (*divu*) darba dienu laikā par to rakstveidā paziņo PIEGĀDĀTĀJAM, kas PASŪTĪTĀJA noteiktajā laikā uz sava rēķina nodrošina brāķa vai neatbilstošās PRECES apmaiņu.

4.4.Gadījumā, ja konstatētais PRECES defekts ir radies PRECES nepareizas uzglabāšanas vai citas PASŪTĪTĀJA neatbilstošas rīcības dēļ, kuras rezultātā PRECEI ir radies defekts, PIEGĀDĀTĀJAM ir tiesības neveikt šādas PRECES apmaiņu. Šajā gadījumā PASŪTĪTĀJS veic pilnu pasūtīto PREČU apmaksu saskaņā ar PREČU pavadzīmi.

4.5.PREČU daudzums un cena tiek norādīti preču pavadzīmē-rēķinā.

**5.Līguma cena un norēķinu kārtība**

5.1.PREČU vienības cenas ir noteiktas tehniskajā piedāvājumā. PREČU vienības cenas paliek nemainīga visā līguma darbības laikā.

5.2.Kopējā līgumsumma šī līguma darbības laikā ir **7750,00 EUR** (*septiņi tūkstoši septiņi simti piecdesmit euro 00 centi*) bez PVN.

5.3.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

5.4.Pēc PRECES un preču pavadzīmes-rēķina saņemšanas un parakstīšanas, 20 /*divdesmit*/ darba dienu laikā, PASŪTĪTĀJS maksā PIEGĀDĀTĀJAM rēķinā norādīto summu bezskaidrā naudā ar pārskaitījumu uz PIEGĀDĀTĀJA norādīto bankas norēķinu kontu. Par samaksas dienu, šī līguma izpratnē uzskatāms PASŪTĪTĀJA bankas maksājuma uzdevumā minētais datums. Priekšapmaksa netiek paredzēta.

5.5.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**6.Līguma izpildes vieta, termiņi un nosacījumi**

6.1.PREČU piegāde notiek 45 (četrdesmit piecu) dienu laikā no līguma abpusējas parakstīšanas dienas.

6.2.PIEGĀDĀTĀJS nodrošina PRECES piegādi PASŪTĪTĀJAM. Visus izdevumus, kas saistīti ar PREČU piegādi PASŪTĪTĀJAM, sedz PIEGĀTĀJS.

6.3.PIEGĀDĀTĀJS PRECES piegādā uz PASŪTĪTĀJA norādīto adresi, bet PASŪTĪTĀJS norēķinās par piegādāto PRECI šajā līgumā paredzētajā kārtībā.

6.4.PREČU piegāde tiek apliecināta ar PEČU pavadzīmi-rēķinu, kas pēc tās parakstīšanas kļūst par šī līguma būtisku un neatņemamu sastāvdaļu.

6.5.PASŪTĪTĀJS PRECES pieņem pēc daudzuma, kvalitātes un kvantitātes, kuru pārbauda saņemšanas brīdī, pamatojoties uz PREČU pavadzīmēm, par piegādes datumu uzskatot PREČU pavadzīmē norādīto datumu.

6.6.Līdz PRECES piegādei PASŪTĪTĀJAM tā norādītajā adresē un PREČU pavadzīmes parakstīšanai, visi riski, tajā skaitā risks par PRECES bojājumiem vai bojāeju, gulstas uz PIEGĀDĀTĀJU.

6.7.PRECES iepakojumam jānodrošina pilnīga PRECES drošība pret iespējamiem bojājumiem transportēšanas un izkraušanas laikā.

**7.Līguma darbības termiņš**

7.1.Līgums ir spēkā no tā parakstīšanas dienas līdz pilnīgai līguma saistību izpildei.

**8.Līguma darbības izbeigšana**

8.1.PASŪTĪTAJAM ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to PIEGĀDĀTĀJU vismaz 8 (astoņas) dienas iepriekš, ja ir iestājies vismaz viens no šādiem gadījumiem

8.1.1.PIEGĀDĀTĀJAM iestājas maksātnespēja vai tā darbība tiek izbeigta, pārtraukta vai apturēta;

8.1.2.PIEGĀDĀTĀJS nepiegādā tehniskā piedāvājumā minētās PRECES 6.1.punkta noteiktajā termiņā;

8.1.3.PIEGĀDĀTĀJS piegādā PRECES, kas nav norādītas PIEGĀDĀTĀJA tehniskajā piedāvājumā, un divu darba dienu laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.1.4.PIEGĀDĀTĀJS piegādā PRECES par lielākām PREČU vienību cenām nekā noteikts PIEGĀDĀTĀJA tehniskā piedāvājumā un divu darba dienu laikā pēc PASŪTĪTĀJA pretenzijas saņemšanas nav novērsis trūkumus uz sava rēķina.

**9.Nepārvarama vara**

9.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

9.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

9.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

9.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**10.Pārējie nosacījumi**

10.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

10.2.Strīdus šī līguma ietvaros puses risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

10.3.Jebkura no pusēm iepriekš rakstiski brīdinot otru pusi ir tiesīga atkāpties no līguma izpildes un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

10.4.Līgums sastādīts divos eksemplāros uz 4 (*četrām*) lapām.

Pielikumā: tehniskā specifikācija (*oriģināls*), tehniskais piedāvājums (*oriģināls*).

**11.Pušu juridiskās adreses un rekvizīti**

|  |  |
| --- | --- |
| **Pasūtītājs:** Daugavpils pilsētas Sporta pārvaldereģistrācijas Nr.90000399043, Stacijas iela 47a, Daugavpils, LV-5401,Nordea Bank AB Latvijas filiāle, kods NDEALV2X,konta LV88NDEA0000083219148Daugavpils pilsētas Sporta pārvaldes vadītājs  *(personiskais paraksts)* M.Jenbajevs | **Izpildītājs:**Sabiedrība ar ierobežotu atbildību “SPORTA SISTĒMAS”, reģistrācijas Nr.40003569749, Papeļu iela 4A, Ikšķile, Ikšķiles novads, LV-5052[..]Sabiedrības ar ierobežotu atbildību “SPORTA SISTĒMAS” valdes loceklis*(personiskais paraksts)* A.Apinis |